cyanic-selkie/wikianc huggingface dataset:
Kana
Kanojen käyttäytyminen
Jos kanoille annetaan mahdollisuus oppia, ne ovat nopeita oppimaan. Ne pystyvät suorittamaan paitsi yksinkertaisia myös monimutkaisia ja pitkäkestoisia tehtäviä. Kanoja voidaan virikkeellistää siinä missä koiriakin, ja ne voi saada oppimaan palkitsemiseen perustuvalla koulutuksella.
Kanarodut
Kanarodut lajitellaan koon mukaan kevyisiin munijarotuihin, keskiraskaisiin yhdistelmärotuihin, raskaisiin lihantuottajarotuihin, koriste- ja taistelurotuihin. Ennen vuotta 1850 olemassa olleita rotuja kutsutaan vanhoiksi roduiksi erotukseksi 1800-luvun jälkipuoliskon kukoistuskautena syntyneisiin yhdistelmärotuihin. Vanhoihin rotuihin kuuluvat muun muassa kochin, malay, java, leghorn, plymouth rock, australorp ja new hampshire. Myöhemmät rodut ovat pääosin vanhojen rotujen risteytyksiä. American Poultry Associationin (APA:n) mukaan standardisoituja rotuja oli vuonna 1983 yhteensä 370, joista yli puolet on bantam-rotuja, isompien rotujen kääpiömuunnoksia. . Nykyiset tuotantokanat ovat useimmiten valkoisen leghorn -rodun linjaristeytyksiä eli hybridejä, jotka tuottavat valkoisia munia, mutta myös ruskeita munia munivia hybridejä on markkinoilla. Suomalainen maatiaiskana on yksi Suomen uhanalaisimmista kotieläinroduista.
Kana tuotantoeläimenä
thumb|250px|Häkki[[kanala. Teollisessa munantuotannossa käytetään nykyään ns. tuotantohybridejä, joiden jalostukseen on käytetty mm. leghornia.]]
Kanatalouden päätuote on munituskanaloissa kananmuna, broilerituotannossa liha. Kotitarvekanalassa kukkoja voidaan pitää yksi noin kymmentä kanaa kohti hedelmöittämässä kanojen munat varsinkin, jos halutaan teettää poikasia omilla kanoilla. Yleensä munituskanaloissa ei ole kukkoja, eikä munia haudoteta, vaan lähes munintaikäiset nuoret kanat eli nuorikot hankitaan kasvattamoista.
Hedelmöityneistä kananmunista kuoriutuu 21 vrk:n haudonnan jälkeen kananpoikia (yhtä paljon kanoja ja kukkoja). Munantuottajiksi tarkoitetuista kananpoikasista lajitellaan ja hävitetään kukot yhden päivän ikäisinä. Lihantuotantoa varten kasvatetaan nopeakasvuisiksi jalostettuja broilereita. Broilerituotannossa käytetään sekä kukot että kanat, jotka kasvavat teurastuspainoonsa 5–6 viikossa.
Alle kahden viikon ikäistä kanaa sanotaan untuvikoksi. Poikasvaiheen jälkeen lintuja kutsutaan nuorikoiksi, kunnes ne alkavat munia. Muninta alkaa noin 20 viikon ikäisenä valaistuksesta ja lintujen perimästä riippuen. Kananmunan kehittyminen munasarjassa keltarakkulasta valmiiksi munaksi kestää kaikkiaan noin 24 tuntia. Kana munii enimmillään munan päivässä, mutta ilman taukoja sen terveys kärsii. Munintaan jalostetut kanat elävätkin yleensä vain noin 5–7 vuotta siinä missä maatiaiskanat voivat elää viidentoista vuoden ikään. Guinnessin Ennätyskirjan mukaan maailman vanhimmaksi elänyt kana kuoli vuonna 2006 16-vuotiaana. Kanat eivät muni sulkasatojen aikana, ja voivat jatkaa munimista aina viiteentoista ikävuoteen asti. Nykyaikaisessa munituskanalassa kanoja munitetaan yksi tuotantokausi, 12–18 kuukautta, minkä jälkeen ne lopetetaan tai laitetaan teuraaksi. Lopetetut munintakanat päätyvät yleensä rehuksi turkistarhaukseen tai ruhot hävitetään, usein polttamalla.
Kaupunkikanat
Kaupungeissa pientaloalueella on mahdollista pitää omaa kanalaa. Kerrostaloasunnoissa kanojen pitoa ei suositella. Kanoja pidetään sekä lemmikkeinä että kotitarvetuotantoa varten. Kanan pitäminen hyötyeläimenä kaupungissa mahdollistaa todellisen eettisen lähiruoan tuotannon: kolme kanaa riittää tuottamaan tarvittavan määrän munia perheelle. Kukkoa ei munantuotantoon tarvita, ja kaupunkialueella tulee harkita kiekuvan kukon pitämistä muutenkin. Kaupungit ja kunnat voivat vaatia kanalanpitoon lupia tai ilmoituksen, mikä tulee tarkistaa omasta kunnasta. Kananpidosta kannattaa myös kertoa naapureille ja kysyä heidän suostumustaan. Aikuisia kanoja voi myös vuokrata omaan käyttöön niin sanotuiksi kesäkanoiksi. Evira on laatinut muistilistan kesäkanojen pitäjälle.
Taistelukukot
Kukkotappelu on laji, jossa kaksi kukkoa tappelee keskenään. Nykyisin taistelut ovat suosittuja etenkin Kaakkois-Aasiassa ja latinalaisessa Amerikassa. Laji oli suosittua myös antiikin Kreikassa. Joskus taistelukukkojen kannus korvataan metallipiikillä, joka aiheuttaa pahoja vammoja. Nykyisin kukkotappelut on useissa maissa kielletty eläinrääkkäyksenä tai laittomana vedonlyöntinä. Maailmassa on kuitenkin muutama maa, joka vielä sallii kukkotappelut.
Helicoprion
Helicoprion on sukupuuttoon kuollut koppapäisiin kuuluva rustokalasuku, joka eli permikaudella. Lähes kaikki löydetyt fossiilit koostuvat erikoisista alaleuan kiehkuraisista osista, joissa joskus on yli 180 hammasta. Helicoprion oli luultavasti suuri haita muistuttava petokala, joka saalisti aktiivisesti meren pintavesissä. Sen lähimmät nykyään elävät sukulaiset ovat sillikuningaskalat.
Satškheren piirikunta
Piirikunta sijaitsee Imeretin itäosassa. Satškheren kaupunki on Qvirila-joen varrella ja sinne johtaa sivurata Zestaponista Tbilisin ja Potin väliseltä rautatieltä. Skhvitorin kylässä on Satškheren paikallismuseo ja paikkakunnalla syntyneelle runoilijalle Akaki Tseretelille omistettu museo.
Helicoprion
Ulkonäkö ja koko
pienoiskuva|vasen|Moderni näkemys lajista Helicoprion bessonowi Helicoprion oli luultavasti tukevarakenteinen peto, jolla oli aggressiiviset elämäntavat. Elämäntapojensa takia sillä oli luultavasti viisi kidusaukkoa kuten hailla, eikä yksi kuten sillikuningaskaloilla. Sen kallo oli lyhyempi kuin sillikuningaskaloilla, ja sen leuan lopussa näkyi hammaskiehkura. Suurin löydetty hammaskiehkura oli läpimitaltaan 60-senttinen, ja sen perusteella on arvioitu kalan kokonaispituudeksi jopa 12 metriä.
Löytäminen ja tutkimus
Helicoprionin leukojen fossiileja on löydetty Kanadasta, Yhdysvalloista, Meksikosta, Huippuvuorilta, Venäjältä, Kazakstanista, Kiinasta, Laosista, Japanista ja Australiasta. Ensimmäisen löydön läpimitta on noin 26 senttiä. Aluksi sen arveltiin kuuluvan jollekin erikoiselle ammoniitille, mutta tarkemmissa tutkimuksissa selvisi, että se kuului jonkinlaiselle rustokalalle, ja suku nimettiin Helicoprioniksi.
Venäläinen Aleksandr Petrovitš Karpinski käytti useita vuosia elämästään yrittäessään tutkia, mihin kohtaan kalaa ”kiehkura” voisi kuulua. Hän kokeili sijoittaa sen muun muassa selkäevään, pyrstöön ja yläleukaan. Myöhemmin se osattiin sijoittaa alaleukaan, mutta kiehkuran tarkka sijainti paljastui vasta 2010-luvulla, kun tutkittiin Idahosta fosforikerrostumasta löytynyttä fossiilia IMNH 36701 tietokonetomografialla. Se käytti tätä kiehkuraa murtaakseen joidenkin pääjalkaisten kuten ammoniittien, helmiveneiden ja kalmarien kuoria.
Joaquín Piña Batllevell
Piña Batllevell jäi eläkkeelle 3. lokakuuta 2006.
Miinoitettu rauha
Miinoitettu rauha on Kalle Päätalon Juuret Iijoen törmässä -sarjan kahdeksas osa. Teos on ilmestynyt vuonna 1978 Gummeruksen kustantamana. Kirja on rekisteröity Bookcrossingiin.
Kirjan tapahtumat
Kirjassa eletään välirauhan aikaa Savukoskella, johon pioneeri pataljoona on komennettu. Kallen armeija-aika jatkuu ja hän toimii muonittajana. Sotaväki on vapauttanut nuorukaisen, kotimurheet ovat unohtuneet ja sairaalloinen koti-ikävä vaihtunut normaaleiksi nuoren miehen lomatoiveiksi.
Pitkin kesää 1940 tilanne on levoton ja uhkaava. Lomat ja lomakiellot vaihtelevat, linnoitustöitä kiirehditään ja maisemia miinoitetaan. Oudot tapaukset kiihdyttävät ja pelottavat. Kuitenkin eräänä keskikesän päivänä suittu ja putsattu pioneeripoika saa lomalitterat käteensä ja yllätyksekseen vielä korpraalin natsat olkapäilleen. Alkaa vaiheikas lomamatka, jonka huipentumia ovat Annin kohtaaminen ja hurja lomaltapaluuhumala, joka karkaa nuoren miehen hallinnasta. Lopulta Kalle kuitenkin pääsee turvallisesti takaisin Savukoskelle kaverien ymmärtävään huomaan.
Myöhemmin pioneeripataljoona komennetaan Ouluun Heinäpään kansakoululle, ja sieltä Iin Kestilään. Kalle tapailee Oulussa ollessaan useita tyttöjä ja saavuttaa näiden suosion.
Yleisurheilun maailmanmestaruuskilpailut 2013
Yleisurheilun maailmanmestaruuskilpailut 2013 järjestettiin 10.–18. elokuuta 2013 Venäjän pääkaupungissa Moskovassa. Kisat olivat järjestyksessä 14. ulkoradan MM-kilpailut ja kisa-areenana toimi Lužniki.
thumb|300px|Lužnikin stadion MM-kilpailujen aikana.
Mitalitaulukko
Isäntämaa
Harlekiinikukastaja
Harlekiinikukastaja (Prionochilus thoracicus) on kaakkoisaasialainen varpuslintu.
Esiintyminen
Harlekiinikukastajat elävät Indonesiassa, Malesiassa, Bruneissa ja Thaimaassa. Lajin kanta on taantunut laajojen hakkuiden ja metsäpalojen seurauksena. Coenraad Jacob Temminck kuvaili lajin holotyypin Borneosta.
RoopeK:n diskografia
Tämä artikkeli käsittelee RoopeK:n diskografiaa.
Ranskan tiedeakatemia
Ranskan tiedeakatemia on Ranskan kuningas Ludvig XIV:n vuonna 1666, talousministeri Jean-Baptiste Colbertin aloitteesta perustama tieteellinen akatemia. Akatemian ehtävävä oli aluksi neuvoa Ranskan hallitusta tieteellissä asioissa. Ranskan tiedeakatemia on yksi varhaisimmista tiedeakatemioista.
Vuonna 1699 tiedeakatemialle laadittiin peruskirja, joka tunnusti kuusi tieteen aihepiiriä: matematiikka, mekaniikka, tähtitiede, kemia, biologia ja anatomia. Jäsenmääräksi asetettiin 70. Tämä kuninkaallisen tiedeakatemian vaihe kesti vuodet 1699-1793.
Ranskan tiedeakatemia järjesti kansainvälisesti merkittäviä tutkimusretkikuntia. Esimerkiksi vuonna 1736 ranskalainen tähtitieteilijä Pierre Louis Moreau de Maupertuis johti tutkimusretkikuntaa Lappiin (Tornionjokilaaksoon) mitatakseen yhden asteen pituisen matkan meridiaanikaarta pitkin maastossa. Hänen tutkimuksensa vahvisti Isaac Newtonin näkemyksen maapallon muodosta eli siitä, että maapallo on hieman navoiltaan litistynyt.
Jäkit
Jäkit (Nardus) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi vain yksi laji: jäkki (Nardus stricta). Sukuun on aikojen kuluessa kuvattu useita muitakin lajeja, mutta niitä on sittemmin sijoitettu toisiin sukuihin.
Jäkit ovat monivuotisia, matalakasvuisia sekä voimakkaasti mätästäviä heiniä, joiden varret ovat kasvutavaltaan pystyjä. Jäkkien lehdet ovat hyvin ohuita sekä kapeita, lankamaisia ja lehtitupet ovat kellanvalkoisia. Kieleke on lyhyt ja tylppäkärkinen. Jäkkien kukinto on noin 5 cm pitkä sekä hyvin kapea, toispuoleinen tähkä. Tähkylät ovat yksikukkaisia, kapeita sekä vihneettömiä ja sijaitsevat kahdessa rivissä suoraan kiinni varressa. Kaleita on vain yksi tai ei yhtään, ja helpeet ovat teräväkärkisiä sekä sinivioletteja.
Sukuun kuuluvaa jäkkiä (Nardus stricta) tavataan koko Suomessa.
Swansean yliopisto
Swansean yliopisto on vuonna 1920 perustettu yliopisto Britanniassa Walesin Swanseassa. Opiskelijoita on alle 20 000. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto.
Yliopistojen rankinglistalla Swansean yliopisto on kaudella 2015–2016 välillä sijalla 400 yhdessä Tarton yliopiston kanssa.
Yliopisto jakautuu kuuteen tiedekuntaan (college):
Kaarina Haavikko
Salme Kaarina Haavikko (o.s. Kataja; 21. maaliskuuta 1928 Helsinki – 2. huhtikuuta 2018 Helsinki ) oli suomalainen hammaslääkäri, joka toimi sekä yksityisenä hammaslääkärinä että Helsingin yliopiston Hammaslääketieteen laitoksella tutkijana, opettajana sekä lasten hammashoidon ja hampaiden oikomishoidon professorina.
Kaarina Haavikko kirjoitti ylioppilaaksi Kallion yhteiskoulusta 1946. Hän opiskeli Helsingin yliopistossa äitinsä mallin mukaan hammaslääkäriksi (HLL 1952) ja väitteli hammaslääketieteen tohtoriksi 1970. Hänen väitöskirjansa (1970) käsitteli pysyvien hampaiden kehitystä ja oli otsikoitu The formation and the alveolar and clinical eruption of the permanent teeth : an orthopantomographic study. Hän oli vuodesta 1975 lasten hammashoidon ja hampaiston oikomishoidon dosentti ja sai hampaiston oikomisopin erikoishammaslääkärin pätevyyden 1976.
Haavikon työuraa kuvasi toiminta sekä yksityisenä hammaslääkärinä että Helsingin yliopiston tutkijana ja opettajana. Hänellä oli hammaslääkärin yksityisvastaanotto valmistumisvuodestaan lähtien. Hän jatkoi tässä työssä noin 50 vuoden ajan (1952-2001). Helsingin yliopiston Hammaslääketieteen laitoksen assistenttina hän toimi 1963–1970 ja apulaisopettajana tai opettajana 1970–1977. Haavikko työskenteli virkaa tekevänä apulaisprofessorina 1974–1976 ja apululaisprofessorina 1977–1985. Määräaikaista lasten hammashoidon- ja hampaiden oikomishoidon professorin tehtävää hän hoiti vuosina 1985–1994, ja jäi eläkkeelle yliopistolta vuonna 1995.
Haavikon tieteellinen tuotanto käsittää hänen yhteistyökumppaniensa kanssa kirjoitetun teoksen Introduction to Orthodontics (1985) ja noin 50 tieteellistä julkaisua, joiden aiheena on hampaiston normaali ja poikkeava kehitys, kallon dento-skeletaaristen piirteiden ja kasvun röntgenologinen tarkastelu sekä hampaiden hivenaineet.
Kaarina Haavikko tutustui jo koululaisena tulevaan puolisoonsa Raimo Haavikkoon, jonka veli oli kirjailija, runoilija ja kustantaja Paavo Haavikko.
Säteri
Säteri eli säteritila (ruots. säteri eli asuinkartano) on rälssitalo, jonka omistaja oli vapautettu suorittamasta ratsupalvelusta. Tavallisesti aatelissuvun omistuksessa oleva pää- ja sukukartano. Vuonna 1562 säädettiin, että kreivi oli vapautettu suorittamasta ratsupalvelua kolmelta, vapaaherra kahdelta ja tavallinen aatelinen yhdeltä talolta.
1600-luvun taitteessa Suomessa oli arviolta 340 säteritilaa. Ne sijaitsivat pääasiassa Uudenmaan itäosien tai Varsinais-Suomen ruotsinkielisellä vyöhykkeellä, parinkymmenen kilometrin päässä rannikolta. Vuosisadan aikana maahan perustettiin 800 uutta säteriä, entistä laajemmalle alueelle mutta kuitenkin pääosin keskittyen rannikkoseudulle.
Tavallisten rälssitilojen omistus vapautettiin 1723 papistolle ja porvaristolle sekä 1789 myös talonpojille, mutta säterien omistus oli vielä tämän jälkeenkin aatelin yksinoikeus, josta saattoi poiketa vain kuninkaan myöntämällä erivapaudella. Tosin aatelinen omistaja saattoi pantata säteritilansa aatelittomalle haltijalle. Allodiaalisäteri pysyi haltijansa omistuksessa ikuisesti.
Ruotsissa aateliston yksinoikeus säterien omistukseen lakkautettiin 1810 ja Suomessa 1864. Aateli oli loppuvaiheessa toivonutkin rajoituksen kumoamista, sillä se oli hankaloittanut säterimaiden myymistä. Rälssitalot muutettiin Suomessa vuonna 1951 tavallisiksi perintötiloiksi. Rälssitalot olivat käytännössä menettäneet etuoikeutensa jo sitä ennen, koska maavero päättyi vuonna 1924 ja ratsupalveluvelvoite loppui 1700-luvun puolivälissä isojakouudistuksen yhteydessä.
Säterivapaus puolestaan oli ratsupalveluksesta riippumatta täydellinen verovapaus, jonka aatelinen sai vuodesta 1562 lähtien asumalleen talolle ja myöhemmin myös muille omistamilleen taloille. Kaarle XI:n suorittamassa reduktiossa aatelisto kuitenkin menetti tämän etuoikeuden.
Lasinpuhaltaja (patsas)
Lasinpuhaltaja on Riihimäellä sijaitseva patsas. Patsaan on veistänyt kuvanveistäjä Kalervo Kallio ja sen mallina on seissyt lasinpuhaltaja Valto Terhomaa. Riihimäen Lasi työntekijöineen lahjoitti patsaan kaupungille vuonna 1960, kun Riihimäestä tuli kaupunki. Patsaasta on myös pienoismalli Suomen lasimuseon pihalla.
Lasinpuhaltajasta on muodostunut Riihimäen tunnus ja juhlapaikka.
Bürgstadt
thumb|Bürgstadtin raatihuone on rakennettu vuoden 1590 tienoilla. Bürgstadt on kunta Saksassa, Unterfrankenin hallintopiirissä Baijerin osavaltiossa. Se sijaitsee paikalla, missä Erf-joki yhtyy Mainiin, Odenwaldin vuorijonon koilliskulmassa. Kaupungin asukasluku on 4 284 (2015 ), ja se on sulautunut yhteen viereisen Miltenbergin kaupungin kanssa.
Ensimmäinen tunnettu maininta Bürgstadtista on vuodelta 1181, mutta paikalla on ollut linnoitettu asumus jo historiallisella ajalla. Myös Miltenberg-Ostin nimellä tunnettu roomalainen castrum sijaitsi osittain Bürgstadtin alueella. 700-luvulta lähtien Bürgstadt kuului Mainzin arkkihiippakuntaan. Myöhäiskeskiajalta lähtien Bürgstadt menetti merkitystään, sillä Miltenberg sijaitsi strategisesti paremmalla paikalla ja oli linnan suojaama.
Bürgstadt on yksi Mainin alajuoksun tärkeimmistä viininviljelyalueista.
Philip Thicknesse
thumb|Philip Thicknesseä esittävä karikatyyri vuodelta 1790. Kapteeni Philip Thicknesse (1719 – 23. marraskuuta 1792) oli brittiläinen kirjailija, eksentrikko ja Thomas Gainsboroughin ystävä.
Thicknesse syntyi Taffordshiressä, Englannissa ja asui Farthinghoessa ja Bathissa.
Y&T
Y&T (Yesterday & Today, ) on vuonna 1974 perustettu kalifornialainen rockyhtye.
London Records julkaisi yhtyeen kaksi ensimmäistä albumia; Yesterday & Today 1976 ja Struck Down 1978. Niiden jälkeen levy-yhtiö vaihtui A&M Recordsiin, jolle merkittävimmät julkaisut olivat Earthshaker 1981, Black Tiger 1982, Mean Streak 1983 ja In Rock We Trust 1984. Myöhempiä albumeja on julkaissut lisäksi Geffen Records ja Avex Trax.
Y&T:n perustajajäsenet olivat Dave Meniketti (kitara ja laulu), Leonard Haze (rummut), Phil Kennemore (basso) ja Joey Alves (kitara). 1980-luvulla tapahtui parikin muutosta kokoonpanossa, 1986 Jimmy DeGrasso korvasi Hazen ja 1989 Stef Burns korvasi Alvesin. Virallisesti yhtye ilmoitti lopettaneensa vuonna 1991, joskin joitakin keikkoja soitettiin sen jälkeenkin.
Vuonna 2001 Y&T kasattiin uudelleen kokoonpanolla Meniketti, Kennemore, Burns ja Haze. Burns kuitenkin korvattiin pian John Nymanilla, joka oli aiemmin laulanut taustoja yhtyeen levyillä. Vuonna 2006 Haze korvattiin Mike Vanderhulella. Y&T:n suurimmat hitit olivat 1980-luvulta "Summertime Girls" ja "Mean Streak". Parhaiten myynyt albumi oli In Rock We Trust, joka oli 46. Billboardin albumilistalla ja jota myytiin 450 000 kappaletta.
Yhtyeen basisti Phil Kennemore kuoli 7. tammikuuta 2011 keuhkosyöpään. Phil Kennemore oli yksi bändin tärkeimmistä biisintekijöistä, David Meniketin ohella.
Yhtyeen alkuperäinen rumpali Leonard Haze kuoli 11. syyskuuta 2016 61-vuotiaana. Hän oli kärsinyt vuosia keuhkoahtaumataudista.
Yhtyeen alkuperäinen kitaristi Joey Alves kuoli 12. maaliskuuta 2017 63-vuotiaana paksusuolen tulehdukseen ja siitä aiheutuneisiin komplikaatioihin.
Jorge Kémérer
pienoiskuva|Jorge Kémérer vuonna 1981.Jorge Kémérer (13. syyskuuta 1908 – 26. kesäkuuta 1998) oli argentiinalainen roomalaiskatolinen piispa. Hänet vihittiin Jumalan Sanan seuran papiksi 30. lokakuuta 1932 ja nimitettiin Posadasin hiippakunnan piispaksi 13. maaliskuuta 1957. Piispaksi vihkiminen seurasi 8. kesäkuuta. Pääkonsekraattorina toimi Enrique José Mühn, jota avustivat Manuel Tato ja Manuel Menéndez. Kémérer asetettiin virkaansa 6. heinäkuuta.
Kémérer osallistui Vatikaanin toiseen kirkolliskokoukseen. Hän jäi eläkkeelle 16. kesäkuuta 1986 ja kuoli kaksitoista vuotta myöhemmin.
Intian politiikka
Intian politiikka on maan demokratian ja hallinnon kautta näyttäytyvä moniulotteinen ilmiö. Väestönsä osalta Intia on maailman suurin demokratia, se sisältää lukuisia puolueita, joista osa toimii vain tietyillä alueilla. Poliittista päätöksentekoa tapahtuu sekä osavaltioiden lainsäädäntöelimissä että parlamentin molemmissa huoneissa. Intian vaalijärjestelmässä vaikuttavat myös maan historiasta kumpuavan kastijärjestelmän takia syntyneet kiintiöpaikat, joilla pyritään turvaamaan heikossa sosiaalisessa asemassa olevien edustus päätöksenteossa.
Puolueet
Intiassa on lähes 2300 puoluetta, joista seitsemän on tunnustettu kansalliseksi ja 59 alueelliseksi puolueeksi. Tunnustetuksi puolueeksi pääsee saamalla tietyn prosenttiosuuden ääniä joko lainsäädäntökokouksen tai Lok Sabhan vaaleissa. Tunnustuksettomat puolueet eivät voi valita pysyvää vaalisymbolia toisin kuin tunnustetut kansalliset tai alueelliset puolueet. Vaalisymbolien tarkoituksena on auttaa lukutaidotonta väestöä valitsemaan ehdokkaansa elektronisesta vaalikoneesta, jossa puolueen vaalisymboli näkyy ehdokkaan nimen vieressä.
Puolueesta voi tulla tunnustettu kansallinen puolue, jos sillä on vähintään kaksi prosenttia paikoista Lok Sabhassa, vähintään kolmesta eri osavaltiosta viimeisimmissä parlamenttivaaleissa. Toinen tapa on saada vähintään kuusi prosenttia äänistä neljässä osavaltiossa ja neljä edustajaa Lok Sabhaan. Kolmas keino päästä tunnustetuksi kansalliseksi puolueeksi on, että vähintään neljä osavaltiota tunnustavat sen alueelliseksi puolueeksi.
Intian kongressipuolue on johtanut Intiaa valtaosan ajasta, jonka maa on ollut itsenäinen. Itsenäisyytensä alkuvuosikymmeninä Intia oli käytännössä yhden puolueen hallitsema maa, jossa kongressipuolue piti valtaa. Intian kansanpuolueen (BJP) voittokulku vuosien 2014 ja 2019 parlamenttivaaleissa on palauttanut Intiaan yhden puolueen vallan.
Sisäpolitiikka
Intiassa äänioikeus on kaikilla 18-vuotiailla kansalaisilla vuodesta 1989 alkaen, jota ennen äänestysikäraja oli 21 vuotta. Vaaleissa on oikeus asettua ehdolle, jos on vähintään 25-vuotias Intian kansalainen. Parlamentin ylähuoneen jäsenten on oltava vähintään 30 vuotta vanhoja. Intian vaaleissa ehdokkaat kilpailevat vaalipiireistä, joista valitaan vain yksi edustaja. Osa vaalipiireistä toimii kiintiöpaikkoina heikommassa sosiaalisessa asemassa oleville kasti- ja heimoryhmille, näissä vaalipiireissä ehdolle saavat asettua vain kyseisiin ryhmiin kuuluvat.
Osavaltioiden hallinto
Intiassa on 29 osavaltiota ja useat puolueet vaikuttavat vain tietyissä osavaltioissa alueellisesti. Osavaltioita hallitsevat osavaltion pääministeri ja hallitus, kuvernööri sekä lainsäädäntökokous. Kuvernöörin nimittää virkaansa Intian presidentti.
Osavaltion lainsäädäntäkokouksen eli Vidhan Sabhan jäsenet valitaan osavaltiovaaleilla viideksi vuodeksi. Niissä osavaltioissa, joissa on kaksikamarinen lainsäädäntökokous, ylähuonetta kutsutaan lainsäädäntöneuvostoksi eli Vidhan Parishadiksi. Osavaltioiden autonominen hallinto on toisinaan joutunut kyseenalaiseksi, koska kuvernöörit ovat keskushallinnon alaisuudessa. Keskushallinto on välillä puuttunut osavaltioiden asioihin kaatamalla osavaltiohallituksen.
Parlamentin molemmat huoneet
Lok Sabhan edustajat valitaan parlamenttivaaleissa, jotka järjestetään viiden vuoden välein. Lok Sabhan nimi on hindiä ja tarkoittaa kansojen huonetta. Osavaltioiden lainsäätäjät suorittavat Rajya Sabhan eli parlamentin ylähuoneen jäsenten valinnan äänestämällä. Intian presidentillä on myös oikeus valita kaksi anglointialaista parlamentin alahuoneeseen, jos heillä ei näytä olevan tarpeeksi suurta edustusta Lok Sabhassa. Rajya Sabhaan presidentti saa valita kaksitoista henkilöä edustamaan kirjallisuutta, tieteitä, taiteita ja sosiaalityötä.
Parlamentin alahuoneen johtana toimii presidentti, ylähuonetta johtaa varapresidentti. Hallituksen muodostaminen vaatii 272 paikkaa parlamentin alahuoneessa, ne saavuttanut puolue tai vaaliliitto valitsee seuraavan pääministerin.
Kasti ja uskonto
Vaikka Intian perustuslaki kieltää kastijärjestelmän, perinteinen kastijako vaikuttaa yhä kansalaisten elämään ja poliittiseen päätöksentekoon. Tietyt puolueet kuten alakastisten Bahujan Samaj Party on perustettu ajamaan tiettyjen kastien etuja. Toinen merkittävä jakolinja, joka vaikuttaa Intian politiikassa on uskonto. Muslimit, joita Intiassa on toiseksi eniten koko maailmassa, ovat erittäin aliedustettu kansanosa Intian parlamentissa. Intiassa siirtyminen yhteiskuntaluokasta toiseen on vaikeampaa kuin useimmissa muista maista johtuen kastiin ja uskontoon perustuvasta erottelusta.
Hindunationalistisen Intian kansanpuolueen menestys Intian parlamenttivaaleissa on johtanut muslimien aseman heikkenemiseen. Vuoden 2019 vaaleissa pääministeri Narendra Modin hindunationalistinen BJP-puolue sai suuren vaalivoiton. BJP sai Intian parlamenttiin ehdottoman enemmistön ensimmäisenä puolueena sitten vuoden 1984 ja pääministerinä jatkoi Modi.
Talous
Työttömyys on Intiassa suuri ongelma. Kyselytutkimuksien mukaan varsinkin nuoret äänestäjät pitävät työttömyyttä Intian suurimpana ongelmana. Joka kuudes korkeakoulutettu on työtön.
Vuonna 2019 Intian nuoresta, 15–29-vuotiaasta, kaupunkiväestöstä 18,7 % miehistä ja 27,2 % naisista oli työttöminä. Maaseudulla vastaavat luvut olivat miehille 17,4 % ja naisille 13,6 %.
IP
IP on protokolla, joka huolehtii IP-pakettien toimittamisesta perille pakettikytkentäisessä tietokoneverkossa. IP-protokolla on olennainen TCP/IP-pinossa, jota kuvaillaan TCP/IP-viitemallin avulla.
IP-protokolla on käytössä Internetissä sekä muissa suljetuissa verkoissa, joissa ei ole yhteyttä muihin verkkoihin. IP-protokolla on internetin toiminnan ydin, joka yhdistää internetiin liittyneitä laitteita palvelimiin ja sitä kautta mahdollisesti toisiin käyttäjiin. IP ei yksilöi käyttäjää.
Yleisesti käytössä oleva versio on IPv4, jonka seuraajaksi on kehitetty IPv6.
Standardointi ja versiot
Yleisimmin käytössä on IP-protokollan neljäs versio eli IPv4.
Protokollan varhaiset versiot 0-3 on kuvattu Internet Experiment Note (IEN) dokumenteissa. Alkuperäisessä suunnitelmassa TCP-protokolla vastasi suuremmasta osasta tehtäviä, mutta tämä jaettiin kahdeksi. TCP:n vastuulle tuli "päästä-päähän" kommunikaatio ja IP:n vastuulle "hyppy-hypyltä" reititettävä kommunikaatio. Kahteen jakamisella tavoiteltiin parempaa modulaarisuutta ja kerroksittaisuutta. Yhdistelmään viitataan usein TCP/IP-pinona.
IPv4-version seuraaja on IPv6, josta käytettiin nimitystä IPng 1990-luvun alussa. Ennen lopullista valintaa seuraajalle julkaistiin useita eri ehdotuksia. Laitevalmistajat ja käyttöjärjestelmien kehittäjät ovat tukeneet IPv6:tta vuodesta 1995 lähtien, jolloin siitä julkaistiin ehdotus ( on julkaistu joulukuussa 1995). Draft Standard on julkaistu joulukuussa 1998. Tärkeimpänä uudistuksena IPv6-versiossa on osoitteiden pidentäminen, jolloin osoitettavia tietokoneita tai laitteita voi olla paljon nykyistä neljää miljardia enemmän. Tarvetta siirtyä käyttämään sitä on vähentänyt mm. se, että osoitteenmuunnosratkaisut ovat auttaneet osoitteiden riittävyydessä. IPv6-tietoliikenne ei ole käsiteltävissä sellaisilla tietokoneilla tai reitittimillä, jotka tukevat vain IPv4:ää.
IPv4:n vanhentuneita ominaisuuksia on kuvattu dokumentissa : muun muassa kokeelliseksi jääneitä ominaisuuksia on dokumentin myötä merkitty vanhentuneiksi.
Vanhentuneita IP-versioita
IP-protokollan kehitykseen on esitetty vaihtoehtoisia versioita, jotka ovat vanhentuneet.
Vanhentuneita IP-versioita:
C-reaktiivinen proteiini
CRP eli c-reaktiivinen proteiini on maksan syntetisoima akuutin vaiheen (ts. akuutin infektion eli tulehduksen) proteiini. Se kuuluu pentameeristen proteiinien ryhmään nimeltä pentraksiinit, ja se muodostuu viidestä samanlaisesta ei-kovalenteilla sidoksilla yhdistyneestä alayksiköstä. Kukin alayksikkö koostuu 206:sta aminohaposta ja on massaltaan 23 017 Da, jolloin koko CRP-molekyylin massa on noin 118 kDa. CRP-geeni sijaitsee ensimmäisessä kromosomissa (1q21-q23) ja koostuu kahdesta eksonista, joita erottaa yksi introni.
IP
IP-paketti
IP-paketti on IP-verkossa käytettävä verkkopaketti ja protokollan perusyksikkö. Kaikki Internetissä liikennöitävä tieto pakataan IP-paketteihin, joita Internetin reitittimet reitittävät perustuen reititysprotokollien välittämään tietoon IP-osoitteiden sijaintipaikoista Internetissä ja lyhyimmistä reiteistä näiden välillä.
IP-paketit toimitetaan perille IP-osoitteiden perusteella. IP-osoite on tavallisesti numerosarja kuten esimerkiksi: "192.168.1.1" (IPv4) tai 2002:a00::260:1dff:fe22:5a85/64 (IPv6). Verkkotunnuksien muuttamisesta IP-osoitteiksi vastaa DNS-järjestelmä.
C-reaktiivinen proteiini
Toiminta elimistössä
CRP:n on todettu sitoutuvan solun erilaisin ainesosiin, kuten polysakkarideihin, lipideihin, nukleiinihappoihin, nukleotideihin sekä kationeihin kuten hepariiniin, protamiiniin ja histoneihin. CRP:n rooli elimistössä on osana luontaista immuniteettia ja vierasaineiden eliminointimekanismia. CRP on klassisen komplementtijärjestelmän aktivoija ja edistää vierasaineiden opsonisaatiota ja fagosytoosia.
Diagnostinen käyttö
CRP on lääketieteessä paljon käytetty kliinisen kemian alaan kuuluva laboratoriokoe, jonka viitealue on yleisimpiä mittausmenetelmiä käyttäen alle 10 mg/l. Pois lukien maksa-sairaudet, diagnosoi merkittävässä määrin muut sairaudet. HS-CRP (laser nephometri,uCRP Immunonefelometri ) antaa tarkkoja tuloksia alhaisilla tulehdusarvoilla, erottelukyvyltään jopa 0,04 mg/l ja viitearvot alle 3 mg/l. CRP- ja hsCRP-määritykset voidaan tehdä nykyisin myös pikatestilaitteella kapillaarikokoverinäytteestä, jolloin tulos on käytettävissä heti vastaanottotilanteessa, eikä potilasta tarvitse lähettää laskimoverinäytteenottoon tai odotella laboratoriovastausten valmistumista.
IP
IP-paketti
IPv4-paketin maksimikoko on tavua.
C-reaktiivinen proteiini
Käyttö tulehdustilojen yhteydessä
CRP:n pitoisuus veressä nousee bakteeri-infektioiden, muiden tulehdustilojen ja kudosvaurion yhteydessä nopeasti, jo muutaman tunnin kuluessa, ja pitoisuus voi kaksinkertaistua alle kahdeksan tunnin välein jopa 1000-kertaiseksi viitealueeseen verrattuna. Maksimitaso saavutetaan tyypillisesti noin 50 tunnissa. CRP nousee yleensä enemmän bakteerin aiheuttamissa tulehduksissa kuin virustulehduksissa, mutta kohonnut CRP ei ole minkään tietyn tulehdustilan merkki. Lievät tulehdukset ja virusinfektiot nostavat CRP:n tyypillisesti noin tasolle 10–50 mg/l, aktiiviset tulehdukset ja bakteeri-infektiot pitoisuuksiin 50–200 mg/l ja vakavat infektiot tai traumat tasolle > 200 mg/l. CRP:n biologinen puoliintumisaika on 19 tuntia, joten tulehduksen rauhoituttua CRP-taso laskee nopeasti. CRP on siis herkkä, mutta epäspesifinen tulehdustilan indeksi.
IP
IP-paketti
Useimmiten liikennöivät koneet pyrkivät käyttämään suurinta mahdollista siirtoyhteyskerrokselle (IP:tä alemmalle kerrokselle) sopivaa pakettikokoa, joka on yleisesti n. 1 500 tavua tai jopa vain 500 tavua. Mikäli koneet lähettävät sitä suurempia paketteja, joutuu liian ahtaan verkon reunalla oleva laite lohkomaan tai paloittelemaan paketit pienempiin osiin (, ks. IP-fragmentaatio).
C-reaktiivinen proteiini
Käyttö tulehdustilojen yhteydessä
CRP-pitoisuuden merkittävää nousua voidaan tavata mm. seuraavissa tiloissa: infektiot, reumakuume, nivelreuma, vaskuliitit, pahanlaatuiset kasvaimet, polymyalgia rheumatica, Reiterin tauti, Crohnin tauti, kudossiirteen hyljintä, lymfooma, sydäninfarkti, akuutti haimatulehdus, palovammat sekä suuret luunmurtumat.
Käyttö sydän- ja verisuonisairauksissa
1990-luvulla on otettu käyttöön uusia, herkkiä CRP:n mittausmenetelmiä, jotka ovat laajentaneet CRP:n diagnostista käyttöä. Jo lievästikin koholla oleva CRP-pitoisuus liittyy lisääntyneeseen aterotromboosin ja sepelvaltimotaudin riskiin eli on ennustetekijä muun muassa sydäninfarktille, aivovaltimotukokselle ja perifeeriselle valtimosairaudelle. Sydäninfarktin riski on eri tutkimusten mukaan suurentunut keski-ikäisillä ja sitä vanhemmilla henkilöillä, jos CRP-pitoisuus ylittää tason 2,1–3,6 mg/l. Syy-yhteys on kuitenkin epäselvä, joten ei olla varmoja, onko kohonnut CRP-pitoisuus sepelvaltimotaudin seuraus vai onko sillä yhteys itse taudin syntymiseen. Erään teorian mukaan paikallinen, lievä krooninen tulehdus voi vaurioittaa verisuonten endoteelia ja aiheuttaa paikallisia verihyytymiä.
IP
IP-paketti
Jottei hidastavaa lohkomista tapahtuisi, liikennöivät koneet pyrkivät tunnistamaan ahtaimman verkon, jota väliltä löytyy.
Kuljetetut protokollat
IP-paketissa kuljetettavat protokollat on numeroitu. Protokollan numerosta vastaanottaja tietää, mitä IP-paketin sisällä on. Yleisimpiä protokollia ovat Kuva:IP-paketti.png
Bukit Timah
Mäen ympärillä sijaitsevaa aluetta kutsutaan nimellä Bukit Timah Planning Area, ja se sijaitsee 10 kilometrin päästä Singaporen liikekeskustasta.
Etymologia ja historia
Bukit Timah tarkoittaa malaijin kielellä tinaa kantavaa mäkeä, ja se on merkitty vuoden 1828 karttaan. Saaren sisäosia ei tutkittu tarkkaan, joten mäen nimitys ja tiedot sen sijainnista saatiin malaijeilta. Yhden lähteen mukaan Bukit Timahissa ei ole tinaa ja sen alkuperäinen nimi oli Bukit Temak, joka tarkoittaa temakkipuiden mäkeä. Mäen rinteillä kasvoi runsaasti pokok temak -puita. Länsimaisten mielestä Temak kuitenkin kuulosti samalta kuin Timah, joten nimi vakiintui muotoon Bukit Timah. Joidenkin mukaan timah on lyhenne suositusta naisen nimestä Fatimah. Bukit Timah tunnetaan tamiliksi nimellä eyam malai (suomeksi tinamäki), joka on suora käännös mäen malaijinkielisestä nimestä.
Toisessa maailmansodassa Bukit Timah oli brittiläisten joukkojen viimeinen tukikohta hyökkäävää japanilaisarmeijaa vastaan. Britit menettivät Bukit Timahin japanilaisille 11. helmikuuta 1942. Tappio oli merkittävä isku briteille. 15. helmikuuta 1942 liittoutuneiden komentaja kenraaliluutnantti A.E. Percival antautui japanilaisten komentajalle kenraaliluutnantti Tomoyuki Yamashitalle.
Hikaru Utada
Hikaru Utada (, oik. 宇多田光, s. 19. tammikuuta 1983 New York) on japanilainen laulaja ja yksi maansa menestyneimpiä artisteja. Hänen debyyttialbuminsa First Love on Japanin myydyin levy. Hänet tunnetaan myös nimillä Utada, jota hän käyttää englanninkielisessä tuotannossaan, ja Hikki, joka on hänen lempinimensä.
Bukit Timah
Etymologia ja historia
Japanilaismiehityksen aikana alueelle rakennettiin shintolainen temppeli ja kaksi muistomerkkiä sodassa kuolleille sotilaille. Toinen oli japanilaisille ja toinen brittiläisille joukoille. Opiskelijat, japanilaiset komentajat ja brittiläisten sotavankien edustajat kokoontuivat säännöllisesti paikalle miehityksen aikana.
Vain vähän ennen japanilaismiehityksen päättymistä japanilaisjoukot tuhosivat shinto-temppelin, koska he pelkäsivät brittiläisten häpäisevän paikan. Miehityksen päättymisen jälkeen Bukit Timahilla sijainneet maatilat ja plantaasit saivat väistyä tehtaiden ja pilvenpiirtäjien tieltä. 1960- ja 1970-luvuilla Bukit Timah oli merkittävä teollisuuskeskittymä. Nykyään alueella sijaitsee ylellisiä omakotitaloja ja rivitaloja, ja se on Singaporen hienostoasuinalue.
Hikaru Utada
Utada on tehnyt yhteistyötä muun muassa Squaresoftin kanssa videopeleissä Kingdom Hearts ja Kingdom Hearts II. Kingdom Heartsin teemakappale on nimeltään ”Hikari” ja jatko-osan teemakappale on ”Passion”. Englanninkieliset versiot näistä kappaleista ovat ”Simple and Clean” ja ”Sanctuary”.
Utada ei alun perin halunnut uraa musiikin parissa, koska hän näki kuinka hektistä hänen vanhempiensa elämä oli ja kuinka paljon he joutuivat uhraamaan musiikin vuoksi. Hän joutui usein myös nukkumaan sohvalla vanhempiensa levytysstudiolla. Hikarun ollessa kymmenvuotias vanhemmat kysyivät häneltä, osaisiko hän kirjoittaa laulun. Hän yritti ja seurauksena syntyi laulu nimeltä ”I’ll Be Stronger”. Saman ikäisenä hän myös lauloi pieniä osia vanhempiensa musiikkiprojektissa U3:ssa.
Pyhän Marinuksen basilika
Pyhän Marinuksen basilika on basilika San Marinon historiallisessa keskustassa. Se rakennettiin varhaisella 1800-luvulla paikalle, jossa sijaitsi romaanista arkkitehtuuria edustanut kirkko 400-luvulta. Rakennustyöt aloitettiin 1826 ja pääarkkitehtina toimi bolognalainen Antonio Serra. Basilika puolestaan edustaa uusklassista arkkitehtuuria, ja sitä koristaa korinttilainen pylväsjärjestelmä. Sen vieressä seisova kellotorni on peräisin 1600-luvulta.
Basilika on kuvattu vuonna 2010 lyödyissä 10 sentin kolikoissa.
Basilikan pääoven ylle on kaiverrettu latinankielinen teksti "DIVO MARINO PATRONO ET LIBERTATIS AUCTORI SEN. P.Q", joka suomeksi käännettynä tarkoittaa kutakuinkin "Pyhälle Marinukselle, senaatin ja kansan vapauden suojeluspyhimykselle sekä kannattelijalle"
Melanie C:n diskografia
Tämä artikkeli käsittelee Melanie C:n diskografiaa.
Carlisle
Carlisle [kɑːr'laɪl] on noin asukkaan katedraalikaupunki (city) ja  asukkaan hallintopiiri Englannin luoteiskolkassa, lähellä Skotlannin rajaa.
Kaupungissa on linna vuodelta 1092, katedraali ja varsin hyvin säilyneet muurit.
Carlislen jalkapallojoukkue pelaa kakkosdivisioonassa. Kaupungin hevoskilpailurata kuuluu Englannin vanhimpiin.
Tammikuussa 2005 kaupunkia koettelivat pahat tulvat, joissa kuoli kolme ihmistä.
Hondurasin kansallispuolue
Hondurasin kansallispuolue (, PNH) on hondurasilainen keskusta-oikeistolainen konservatistinen puolue, joka on maan merkittävin oikeistopuolue. Se hallitsee liberaalipuolueen (PLH) kanssa Hondurasin poliittista kenttää.
Kansallispuolueen perustamisvuotena pidetään vuotta 1902, jolloin perustettiin Hondurasin kansallinen progressiivipuolue. Tuleva presidentti Manuel Bonilla oli järjestämässä uuden puolueen perustamista. Bonilla voitti seuraavana vuonna vaalit. PLH ja PNH olivat Hondurasin ainoat puolueet vutoeen 1948. PNH on ollut perinteisesti suositumpi maaseudulla ja köyhemmissä eteläisissä departementeissa.
Kitsiputous
thumb|Kitsiputous on yksi [[Mallan luonnonpuiston nähtävyyksistä. Kuva on otettu loppukesästä, jolloin virtaama on sulamisvesien huvettua vähäinen.]] Kitsiputous on vesiputous Mallan luonnonpuistossa Enontekiöllä, Käsivarren Lapissa. Putouksen yhteiskorkeus on noin 100 metriä, korkein porras on 30 metrin korkuinen.
Kitsiputousten sarjassa on putousta yhteensä 118 metriä 400 metrin matkalla.
C.15 Hornet
pienoiskuva|Espanjan ilmavoimien F/A-18 -hävittäjä C.15-59 DACT 2017 -ilmasotaharjoituksessa. C.15 Hornet on Espanjan ilmavoimien käyttämä mallinimi sen McDonnell Douglas F/A-18 Hornet -hävittäjistä. Koneita hankittiin Espanjan ilmavoimille kaikkiaan 60 yksipaikkaista EF-18A:ta ja kaksitoista kaksipaikkaista EF-18B:tä.
Hankinta ja valmistus
Espanjan ilmavoimat tilasi toukokuussa 1983 McDonnell Douglasilta 60 EF-18A -konetta, jotka saivat Espanjassa tyyppimerkinnän C.15. Koneet kuuluivat sarjoihin 18–31 ja ne vastasivat Yhdysvaltain laivaston F/A-18A:ta. Samalla kertaa tilattiin kaksitoista kaksipaikkaista EF-18B:tä, jotka saivat tyyppimerkinnän CE.15. Kaksipaikkaiset koneet kuuluivat sarjoihin 17-21 ja ne muistuttivat Yhdysvaltain laivaston F/A-18B:tä.
Käyttö
Neljä ensimmäistä CE.15-konetta laivattiin St. Louisista Zaragoza-Valenzuelaan heinäkuussa 1986. Toimitus mahdollisti lentäjien ja huoltohenkilöstön koulutuksen aloittamisen Ala de Caza 15:n 151. ja 152. laivueissa sekä Torrejonin lentotukikohdassa Ala de Caza 12:n 121 ja 122 laivueissa. Tilauksen viimeinen kone luovutettiin heinäkuussa 1990.
Koneista 71 modernisoitiin 1992-1995 EF-18A+/B+ -koneiksi osana ECP 287 -sopimusta. Koneista 46 modernisoi McDonnell Douglas ja loput 25 EADS CASA Getafessa. Mallinimen plus viittaa uuteen APG-73-tutkaan, uusiin taistelunjohtojärjestelmiin, ohjelmistopäivitykseen, uuteen tietoliikenneväylään ja laajennettuun muistiin. Koneiden johdotus uusittiin, ripustimet uusittiin sekä mahdollistettiin AN/AAS-38B NITE Hawk -maalinosoittimen käyttö. Modernisoinnin seurauksena koneiden aseistukseen lisättiin AIM-120 AMRAAM ja IRIS-T-ilmatorjuntaohjukset sekä GBU-24 laserohjatut pommit.
Espanja osti 24 F/A-18 -konetta Yhdysvaltain laivaston varastoista, mitkä modernisoitiin EF-18A+-tasolle ennen luovutusta. Hankinta oli samalla ensimmäinen Yhdysvaltain käytössä olleiden Hornetien edelleen myynti.
Alkuperäisistä koneista 67 modernisoitiin 2000-2009 EADS CASAn johtamassa MLU-hankeessa EF-18M-koneiksi, mitkä saivat tunnukset C.15M ja CE.15M. Tällöin koneisiin asennettiin uudet taktiset lentäjän tilannetietotietokoneet (TPAC), värilliset näytöt, uudistettu HUD, parannettu omakonejärjestelmä, Have Quick II -radiot ja päivitetty GPS. Samassa yhteydessä luotiin mahdollisuus MIDS:n käyttöönottoon ja asennettiin pimeänäkölaitteille sopivat valot ohjaamoon.
EF-18M koneisiin on myöhemmin vielä asennettu SPAI-900 elektronisen sodankäynnin järjestelmä ja niissä on mahdollista käyttää KEPD 350 Taurus -risteilyohjuksia. Lentäjät ovat ottaneet käyttöön Thales Scorpion -kypärätähtäimet ja Rafael Litening -maalinosoitusjärjestelmän sekä ROVER-datalinkin.
Mackinac Bridge
Mackinac Bridge on Yhdysvalloissa Michiganin osavaltiossa sijaitseva riippusilta, joka ylittää Mackinacinsalmen ja yhdistää Michiganin ylemmän ja alemman niemimaan toisiinsa. Se on maailman viidenneksi pisin riippusilta, ja valmistuessaan 1957 se oli maailman pisin kunnes New Yorkiin valmistui 1965 sitä pidempi Verrazano-Narrows Bridge. Verrazano-Narrows ei ole pidempi, mutta siinä on pidempi jänneväli, ts. kahden tolpan väli.
Mackinac Bridgen pituus on 8 038 metriä ja korkeus 168 metriä. Suurin alituskorkeus on 47 metriä. Silta johtaa St. Ignacen kaupungista pohjoisessa Mackinaw Cityyn etelässä. Sitä on suunniteltu jo 1880-luvulta lähtien, mutta sen rakennustyöt aloitettiin 7. toukokuuta 1954. Silta avattiin liikenteelle 1. marraskuuta 1957. Sillan suunnitteli David B. Steinman. left|thumb|Mackinac Bridge yöllä.
Silta korvasi lauttayhteyden, joka kykeni kuljettamaan noin 400 autoa tunnissa. Ruuhka-aikoina Mackinacin salmen molemmille rannoille muodostui jopa 20 kilometrin lauttajonoja.
Futgolf
Futgolf tai futisgolf on golfin tapainen pallopeli, jota pelataan jalkapallolla. Pelin nimi on yhdistelmä sanoista futis ja golf. Pelin ideana on saada normaalikokoinen eli viitoskoon jalkapallo noin 70 senttimetrin levyiseen reikään.
Futgolfia pelataan yleensä yhdeksän tai 18 reiän mittaisella futgolfiin varta vasten suunnatulla kentällä. Tarkoituksena on saada pallo reikään mahdollisimman vähillä potkuilla, kuten golfissakin. Ensimmäinen nykyisten sääntojen mukainen futgolfkilpailu käytiin vuonna 2009 Alankomaissa. Yhdysvalloilla on myös oma futgolfliiga, American FootGolf League. Futgolfia pelataan ympäri maailman noin 25 maassa. Suomessa futgolfia voi pelata muun muassa Porin Golfkerhon kentällä Kalaforniassa, jossa on kuusiväyläinen kenttä. Ensimmäiset futgolfin MM-kisat käytiin vuonna 2012 Budapestissä Unkarissa. Futgolf on viime vuosina kasvattanut suosiotaan monissa maissa, kuten esimerkiksi Suomessa.
How to Rule the World in 12 EZ Lessons
How to Rule the World in 12 EZ Lessons on Sara Nunesin esikoisalbumi. Albumilta julkaistiin ensimmäisenä singlenä hitti Simon Can't Sing, joka tuli tunnetuksi Yhdysvaltoja myöten. Albumi julkaistiin kuitenkin vain Suomessa, jossa se menestyi vain kohtuullisesti (Paras sijoitus albumilistalla oli #32). Myöhemmin albumilta julkaistiin singlet Bleed, sekä Dumb Bitch jotka eivät saaneet edeltäjänsä saamaa radiosoittoa.
Jeanne Loriod
Jeanne Loriod (13. heinäkuuta 1928 – 3. elokuuta 2001) oli ranskalainen muusikko. Hän oli ondes Martenot'n tunnetuin taitaja ja yksi harvoista sitä päätyökseen soittaneista muusikoista.
Loriod syntyi Houillesissa, Pariisissa. Hänen sisarensa, pianisti Yvonne Loriod oli säveltäjä Olivier Messiaenin toinen vaimo. Yvonnen tavoin Jeanne tulkitsi runsaasti Messiaenin tuotantoa – tunnettuja ondes Martenot'lle kirjoittaneita säveltäjiä on varsin vähän.
Vuonna 1988 Loriod'lta ilmestyi ondes Martenotia käsittelevä kirja Technique de l’onde electronique type martenot. Hieman ennen äkillistä kuolemaansa 73-vuotiaana hänellä oli ollut haavenaan päästä esiintymään Radioheadin kanssa.
Speed Racer (elokuva)
Speed Racer on vuonna 2008 ensi-iltansa saanut yhdysvaltalainen elokuva, joka perustuu japanilaiseen 1960-luvun samannimiseen animesarjaan. Elokuvan käsikirjoittivat ja ohjasivat Wachowskin siskokset, jotka myös olivat elokuvan apulaistuottajia. Elokuva oli ollut suunnitteilla vuodesta 1992 alkaen ja kirjoittajia ja ohjaajia vaihdettiin, kunnes tuottaja Joel Silver ja Wachowskin veljekset päätyivät yhteistyössä aloittamaan Speed Racerin tuotannon perhe-elokuvana. Näyttelijä Emile Hirsch valittiin Speed Racerin pääosaan Speediksi ja Christina Riccistä tuli hänen tyttöystävänsä, Trixie. Elokuva kuvattiin kesän ja marraskuun välissä Potsdamissa, Saksassa ylimalkaisella 120 miljoonan dollarin budjetilla. Maailmanensi-ilta järjestettiin 3. toukokuuta 2008 Tribecan elokuvajuhlilla. Suomessa Speed Racer sai ensi-iltansa 6. kesäkuuta 2008.
Apollonioksen ongelma
right|frame|Ympyrät, jotka koskettavat kolmea annettua (mustaa) ympyrää. Apollonioksen ongelmassa on tarkoituksena löytää ympyrä, joka sivuaa kolmea kuviota, joista kukin voi olla piste, suora tai mielivaltainen ympyrä. Ongelma on saanut nimensä kreikkalaisesta matemaatikko Apollonios Pergalaisesta, joka ratkaisi ongelman 10 versiosta kaikki lukuun ottamatta vaikeinta, jossa ympyrä piirretään sivuamaan kolmea ympyrää. Kahteen helpoimpaan versioon, kolmen pisteen ja kolmen suoran tapauksiin oli esitetty ratkaisu jo Eukleideen Elementassa. Kolmen ympyrän version ratkaisi 1500-luvulla ranskalainen matemaatikko Viéte. Tälle versiolle on kahdeksan mahdollista ratkaisua, jota oikealla oleva kuva havainnollistaa.
Apollonioksen ongelma voidaan ratkaista peilauksena ympyrän suhteen. Ensin kasvatetaan tai pienennetään ympyröitä saman verran, kunnes kaksi ympyrää sivuaa toisiaan. Nyt peilaus sivuamispisteen suhteen muuntaa toisiaan sivuavat ympyrät kahdeksi yhdensuuntaiseksi suoraksi. Sama muunnos muuntaa kolmannen ympyrän joksikin toiseksi ympyräksi. Nyt voidaan konstruoida ympyrä, jonka tangentteina ovat saadut kaksi suoraa ja joka koskettaa kolmatta ympyrää. Ottamalla vielä alkuperäisen peilauksen käänteispeilaus saadaan haluttu ympyrä.
Nopean kehityksen malli
Nopean kehityksen malli (RAD) on ohjelmistokehityksen malli, joka pyrkii nopeampaan ja laadukkaampaan kehitystyöhön kuin perinteiseen ohjelmistokehityksen elinkaareen tukeutuvat mallit (vrt. Vesiputousmalli).
Kehittämisen malli
Kehitystyössä kommunikointi ja suunnittelu toteutetaan ensin yhdessä perinteisen ohjelmistokehityksen mukaisesti. Suunnittelun jälkeen toteutus jaetaan sopiviin kokonaisuuksiin, komponentteihin, joiden valmistumisesta vastaa erilliset kehitystiimit. Kehitystiimit tekevät komponentin rakenteen mallintamisen ja ohjelmointityön erillään muista tiimeistä. Kehitystyö on aikasidonnaista eli komponenttien valmistumiselle on tiukat aikarajat. Lopuksi komponentit yhdistetään yhdeksi ohjelmistoksi. Mallin mukainen kehitystyö on myös vahvasti iteratiivista ja sen tukena käytetään paljon prototyyppien tekemistä.
Hyödyt
Nopean kehittämisen mallin hyötynä on nopea ohjelmistoprojektin läpimenoaika. Käytännössä tämä tarkoittaa, että jätettäessä alkusuunnittelu ja -määrittely vähemmälle huomiolle, säästetään aikaa itse mallinnus- ja ohjelmointityölle. Hyödyksi voidaan katsoa myös ajan ja henkilöresurssien säästö.
Kritiikki
Nopean kehityksen malli on saanut myös paljon kritiikkiä osakseen. Kritiikki johtuu osin siitä, että sitä tulkitaan monella eri tapaa. Nopean kehityksen mallilla saatetaan ymmärtää vain eri ohjelmistokehityksen vaiheiden nopeuttamista tai sitä saatetaan käyttää tekosyynä sivuuttaa joitakin ohjelmistokehityksen perusperiaatteita. Mallia on kritisoitu myös siitä syystä, että nopealla kehitystyöllä ei voida saavuttaa korkeaa laatua. Sen on sanottukin soveltuvan parhaiten yksinkertaisten ohjelmistojen kehittämiseen, ja vaativien ohjemistojen rakentamiseen tulisi käyttää muita ohjelmistokehitysmalleja.
Crackers International
Crackers International on brittiläisen synthpop-yhtye Erasuren vuonna 1988 julkaisema EP.
Julkaisuvuonna 1988 useamman kappaleen sisältävät EP-levyt rankattiin Britanniassa samoilla listoilla kuin yleensä vain yhden tai kaksi kappaletta sisältävät singlet. Neljä kappaletta sisältäneestä, brittilistan sijalle 2. kohonneesta, Crackers Internationalista tulikin yksi Erasuren suurimmista singlelistamenestyksistä kautta aikain.
Britannian ja Yhdysvaltojen erilaisista listasäännöistä johtuen amerikkalainen julkaisu sisälsi kaksi raitaa brittijulkaisua enemmän. EP:n tunnetuin kappale "Stop!" - johon koko EP:n listamenestys yleensä samaistetaan - julkaistiin USA:ssa myös erillisenä singlenä.